open-index/open-wikipedia-markdown huggingface dataset:
שרנפלווה

**שרנפלווה** (בהונגרית: **Serényfalva**) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית שרנפלווה קטנה משמעותית בשנים האחרונות, מ-1,071 תושבים בשנת 1990 עד 962 תושבים בשנת 2018 (ירידה של כ-10%).

בשרנפלווה, שנקרא עד שנת 1957 שרניפלווה (Serényifalva) חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אוטר בסטייב

**אוטר בסטייב** (ברוסית: **Ота́р Беста́ев**; נולד ב-28 באוקטובר 1991) הוא ג'ודוקא קירגיזי אשר מתחרה בקטגוריית המשקל עד 60 ק"ג.

בסטייב זכה במדליית ארד באליפות אסיה בשנת 2015 שנערכה בכווית סיטי. הוא התחרה באולימפיאדת ריו דה ז'ניירו 2016 והודח בשלב שמינית הגמר לאחר ניצחון על אחמד עבד א-רחמאן המצרי והפסד לאורחן ספארוב האזרי.

## פרסים
מקור:
***[[אליפות אסיה בג'ודו|אליפות אסיה]]**:
:כווית סיטי 2015: מדליית ארד בקטגוריית המשקל עד 60 ק"ג
***תחרויות מהסבב העולמי (מאסטרס, [[גראנד סלאם (ג'ודו)|גראנד סלאם]], גראנד פרי)**:
:גראנד פרי טשקנט 2015: מדליית ארד
:גראנד פרי בודפשט 2016: מדליית כסף

## קישורים חיצוניים

## הערות שוליים

קטגוריה:ספורטאים קירגיזים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ילידי 1991
.bf

**** היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בבורקינה פאסו.

## קישורים חיצוניים

* 
* 

קטגוריה:בורקינה פאסו
למה לי לקחת ללב

"**למה לי לקחת ללב**" הוא פזמון שכתבו אריק איינשטיין ושלום חנוך והלחין שלום חנוך. השיר נכלל בסרט "שבלול", שיצא לאור בשנת 1970.

## רקע
השיר יצא לרדיו בקיץ 1970 והקדים את הסרט ואת האלבום בהם נכלל. הוא הפך במהירות ללהיט. השיר נכלל בסרט "שבלול" שיצא למסכים באוקטובר 1970 ונכלל באלבום שיצא בעקבותיו. במצעד הפזמונים העברי השנתי של קול ישראל לשנת התש"ל (1970) הגיע השיר למקום השני.

השיר כולל חמישה בתים: שני הבתים הראשונים מינוריים, ובבית השלישי יש מעבר לקצב הרוק. בשני הבתים האחרונים ישנה חזרה לצליל מינורי.

היו שטענו כי קיים דמיון בלחן בין "למה לי לקחת ללב" ובין "You Never Give Me Your Money" של "החיפושיות", שיצא לאור באלבומם Abbey Road בספטמבר 1969.

## גרסאות כיסוי

להקת "הצ'רצ'ילים" הקליטה ב-1971 גרסה אנגלית לשיר. את המילים כתב רוב הכסלי, והשיר נקרא "Danielle Sanders Walks Through The Park".

להקת "רוקפור" הוציאה גרסת כיסוי לשיר בשנת 1998, מתוך אלבומם "בחזרה לשבלול".

השיר בוצע על ידי משתתפי הדרמה היומית "השיר שלנו" בשנת 2004. באותה השנה הוציא שלום חנוך גרסה מחודשת לשיר, שנכללה באלבום האוסף "הקופסא".

להקת הרוק הישראלית "כל החתיכים אצלי" עם הסולנית איה זהבי פייגלין, הוצירה גרסת כיסוי לשיר באלבומם משנת 2010.

המתמודד אוהד ריין ביצע את השיר בעונה השלישית של "The Voice ישראל" בשנת 2014.

## קישורים חיצוניים
*"למה לי ללקחת ללב", באתר הספרייה הלאומית
*
*אקורדים לשיר, באתר Tab4u
* דויד פרץ, למה לי לקחת ללב, באתר תרבות.il
* יוסי חרסונסקי, עיון ביקורת, באתר יוסימיוסיק

###### ביצועים
* 
* 
* 
* 

## הערות שוליים

קטגוריה:שירי אריק איינשטיין
קטגוריה:שירי שלום חנוך
קטגוריה:שירים בעברית
קטגוריה:שירים שנכתבו על ידי אריק איינשטיין
קטגוריה:שירים שנכתבו על ידי שלום חנוך
קטגוריה:שירים שהולחנו על ידי שלום חנוך
קטגוריה:שירים מסרטי קולנוע
טקס פרסי האקדמיה הבריטית לקולנוע ה-37

**טקס [[פרס באפט"א לקולנוע|פרסי האקדמיה הבריטית לקולנוע]] ה-37** שמעניקה האקדמיה הבריטית לאמנויות הקולנוע והטלוויזיה, נערך בשנת 1984, בו הוענקו פרסים לסרטים הטובים ביותר של שנת 1983.

## זוכים ומועמדים
### [[פרס באפט"א לסרט הטוב ביותר|הסרט הטוב ביותר]]
**[[לחנך את ריטה]]**
* אבק לוהט
* גיבור מקומי
* טוטסי

### [[פרס באפט"א לשחקן הטוב ביותר בתפקיד ראשי|השחקן הטוב ביותר]]
** [[מייקל קיין]] – [[לחנך את ריטה]] ** דסטין הופמן – טוטסי **
* [[מייקל קיין]] – קונסול של כבוד
* [[רוברט דה נירו]] – [[מלך הקומדיה]]

=== [[פרס באפט"א לשחקן הטוב ביותר בתפקיד משנה|השחקן הטוב ביותר בתפקיד משנה]] ===
** דנהולם אליוט – משנה מקום משנה מזל **
* [[בוב הוסקינס]] – קונסול של כבוד
* [[ג'רי לואיס]] – [[מלך הקומדיה]]
* [[ברט לנקסטר]] – [[גיבור מקומי]]

=== [[פרס באפט"א לשחקנית הטובה ביותר בתפקיד ראשי|השחקנית הטובה ביותר]] ===
** ג'ולי וולטרס – לחנך את ריטה **
* [[ג'סיקה לאנג]] – [[טוטסי (סרט)|טוטסי]]
* [[מריל סטריפ]] – [[בחירתה של סופי]]
* [[פיליס לוגן]] – זמן אחר, מקום אחר

=== [[פרס באפט"א לשחקנית הטובה ביותר בתפקיד משנה|השחקנית הטובה ביותר בתפקיד משנה]] ===
** ג'יימי לי קרטיס – משנה מקום משנה מזל **
* [[מורין ליפמן]] – [[לחנך את ריטה]]
* [[טרי גאר]] – [[טוטסי (סרט)|טוטסי]]
* [[רוזמרי האריס]] – ''The Ploughman's Lunch''

=== [[פרס באפט"א לבמאי הטוב ביותר|הבמאי הטוב ביותר]] ===
** ביל פורסיית' – גיבור מקומי **
* [[ג'יימס אייבורי]] – אבק לוהט
* [[מרטין סקורסזה]] – [[מלך הקומדיה]]
* [[סידני פולאק]] – [[טוטסי (סרט)|טוטסי]]

=== [[פרס באפט"א לתסריט המקורי הטוב ביותר|התסריט המקורי הטוב ביותר]] ===
** מלך הקומדיה - פול ד. צימרמן **

=== [[פרס באפט"א לתסריט המעובד הטוב ביותר|התסריט המעובד הטוב ביותר]] ===
** אבק לוהט – רות פראוור-ג'אבוולה **

=== הסרט הזר הטוב ביותר ===
** דנטון '''

## קישורים חיצוניים

קטגוריה:טקסי פרס באפט"א
קטגוריה:1984 בממלכה המאוחדת
מוחמד אל-מהדי

**מוחמד בן חסן אל-מהדי** (בערבית: **محمد بن الحسن المهدي**) היה האימאם השיעי השנים-עשר אשר נעלם במאה ה-9. לפי  אמונת הזרם העיקרי של השיעה, מוחמד אל-מהדי הוא המשיח שיגאל את העולם באחרית הימים.

## תולדות חייו
מוחמד בן חסן אל-עסכרי נולד ב-15 בחודש שעבאן בשנת 256 להג'רה (18 ביולי 870). נראה שאימו נרג'ס הייתה שפחה נובית, אך יש מקורות הטוענים כי הייתה צאצאית של הקיסר הביזנטי. מכיוון שחששו שהשלטונות העבאסיים העוינים יפגעו בבנו של האמאם ה-11, דבר הריונה של נרג'ס וגם לידת בנה הוסתרו מן הציבור. שנות ילדותו של מוחמד בן חסן אל-עסכרי עברו עליו במסתור, כשהוא מתחבא מאימת העבאסים.

בשנת 874 (260 להג'רה), כשהיה בן חמש, נפטר אביו, ומוחמד הילד הפך לאמאם השנים-עשר, האחרון בשרשרת האמאמים. אז התחילה תקופת "ההיעלמות הקטנה" (אל-ע'יבה א-צע'רא) שלו, שנמשכה כשבעים שנה, עד שנת 940 (329 להג'רה). במהלך תקופה זו, היו לאמאם השנים-עשר אנשי קשר או מתווכים שקישרו בינו ובין הקהילה השיעית. בסוף תקופה זו קיבל המתווך האחרון מכתב מן האמאם השנים-עשר בו כתב כי מעתה והלאה, ועד סוף הימים, אף אחד לא יראה את האמאם הנעלם, לא יהיה מתווך שלו, ומי שמכריז על עצמו ככזה הוא מתחזה ונוכל. מנקודה זו נכנס האמאם השנים-עשר ל"היעלמות הגדולה" (אל-ע'יבה אל-כברא), הנמשכת מאז ועד אחרית הימים.

## אחרית הימים
בבוא העת, יופיע האמאם הנעלם ממקום מושבו הנסתר ויגאל את המוסלמים ויושיע אותם. מועד חזרתו של האמאם הנעלם אינו ידוע, ואף אסור לנסות ולנחשו. למרות זאת, הספרות השיעית משופעת בתיאורים על האותות המלווים את חזרתו: תחילה ישררו רוע ועריצות בכל מקום, הבערות תגבר על החכמה והידע והאנשים יכפרו באל. אויבו הגדול של האמאם הנעלם הוא א-סופיאני, שיוביל צבא מתנגדים. תישמע קריאה גדולה משמיים, שתזעזע את העולם כולו. האמאם המהדי יעמוד בראש צבאות המוסלמים הנאמנים כנגד המתנגדים ויכניע אותם. אל המהדי יתלוו אז כמה דמויות מופת מראשית האסלאם שיחזרו לחיים. ניצחון המהדי ישליט את דת האסלאם ברחבי העולם.

## כינויים
* האמאם הנעלם (או: האמאם הנסתר) (غائب)
* אל-קאאם (القائم) - העומד (לבוא), הקם (לתחייה)
* אל-מהדי (المهدي) - המודרך (על ידי אללה)
* צאחב א-זמאן (صاحب الزمان) - אדון הזמן
* חוג'ת אללה (حجة الله) - מופת אללה

## קישורים חיצוניים

* 

## הערות שוליים

קטגוריה:שיעה
קטגוריה:האימאמים השיעים
קטגוריה:אסכטולוגיה אסלאמית
קטגוריה:אישים שנעלמו
קטגוריה:משיח באסלאם
תפר כנפת הלסת התחתונה

ממוזער|מבט מהצד על הפנים. תפר כנפת הלסת התחתונה במרכז, אנכי. מסומן בכיתוב: Pterygo Mandibular Lig.
**תֶּפֶר כַּנְפַת הַלֶּסֶת הַתַּחְתּוֹנָה** (באנגלית: **Pterygomandibular raphe**) הוא תפר (Raphe) ורצועה המחברים בין קצו של אונקל הכנפה (Pterygoid hamulus) לבין צידה הפנימי של הלסת התחתונה בקו הטוחנות ועצם הלשון. הוא נוצר מאיחודם של שריר סוגר הלוע העליון ושריר המחצצר.
[ממוזער|ימין|פה פתוח, מבט מקדימה. רצועות כנפת הלסת התחתונה מסומנות בחצים לבנים. שימו לב שנעקרו [שן בינה|שיני הבינה התחתונות, ולכן צורת רצועות כנפת הלסת התחתונה, שבדרך כלל מתעקלות לקראת הקצה שלהן סביב שיני הבינה התחתונות ומתחברות ללסת התחתונה סמוך לצידן הפנימי, מעט שונה.]]

## קישורים חיצוניים

## הערות שוליים

קטגוריה:ראש-צוואר
קטגוריה:מערכת השריר-שלד
פרימורץ סנקט פטרבורג (רוגבי)

**מועדון הרוגבי "פרימורץ" סנקט פטרבורג** (ברוסית: **Регбийный клуб «Приморец» Санкт-Петербург**) הוא מועדון רוגבי מקצועני מהעיר סנקט פטרבורג. נוסד לראשונה בשנת 1974 בשם "פרימורץ". מתמודד באליפות רוסיה ברוגבי.

בשנת 2019 אומנם הוחלט לארגן את המועדון מחדש כמועדון רוגבי של זניט בחסות תאגיד גזפרום נפט, אך היוזמה טרם יושמה בפועל ובסופו של דבר המועדון אורגן כמועדון רוגבי שביעיות.

## היסטוריה
### פרימורץ
מועדון הרוגבי נוסד לראשונה בשנת 1974 בשם "פרימורץ" («Приморец») והתמודד באליפות ברית המועצות ברוגבי ובגביע הלאומי ברוגבי. בשנת 1977 המועדון העפיל לגמר הגביע הסובייטי ומחלקת הנוער שלו באותה שנה סיימה במקום השני באליפות הנוער. המועדון פורק בהמשך והוקם מחדש בשנת 2011.

בקיץ 2019 הוחלט לארגן מחדש את המועדון בשם "זניט סנקט פטרבורג" בחסות מועדון הכדורגל "זניט" וחברת גזפרום, במהלך שזכה לתמיכת פדרציית הרוגבי הרוסית, אך טרם יושם ובאותה שנה המועדון אורגן מחדש ובעונת 2020 מתמודד בליגת הרוגבי הפדרלית.

## קישורים חיצוניים
* 
* 

## הערות שוליים

קטגוריה:קבוצות רוגבי רוסיות
קטגוריה:סנקט פטרבורג: מועדוני ספורט
Heroes (We Could Be)

**** (בעברית: **גיבורים (יכולנו להיות)**) הוא סינגל שהוקלט על ידי הזמרת-יוצרת השוודית טובה לו, ביחד עם הדיג'יי אלסו, מתוך אלבומו, Forever. השיר יצא לאור ב-25 באוגוסט 2014, כסינגל הרביעי מתוך האלבום *[[Forever (אלבום של אלסו)|Forever]]*.

השיר הגיע למקום השישי במצעד הסינגלים הבריטי, וה-31 במצעד הבילבורד הוט 100.

## רקע וכתיבה
השיר נכתב על ידי אלסו, טובה לו, בריאן אינו ודייוויד בואי והופק על ידי אלסו. איגוד תעשיית ההקלטות האמריקאי העניק לשיר את תואר הפלטינה על סך מכירות של כמיליון עותקים בארצות הברית בלבד.

כמו כן, עלה השיר לרשת הזרמת המדיה ספוטיפיי, בסמוך לצאתו כסינגל.

## וידאו קליפ
הווידאו קליפ המלא של השיר הועלה לראשונה לערוץ היוטיוב של אלסו ב-10 באוקטובר 2014, כמה שבועות לאחר צאתו כסינגל. לאורכו של הקליפ ניתן לראות את טובה לו רוקדת לצלילי השיר, תוך שניתן לראות סצנות בהן מופיע אלסו.

נכון למאי 2019, מונה הצפיות של הקליפ עומד על כ-190 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי טובה לו
קטגוריה:שירים באנגלית
קטגוריה:וידאו קליפים שבוימו על ידי אמיל נאוה
קטגוריה:שירי אלסו
Dumb Blonde

"**Dumb Blonde**" (בעברית: "**בלונדינית טיפשה**") הוא סינגל שהוקלט על ידי הזמרת-יוצרת הקנדית אבריל לאבין, ביחד עם הראפרית הטרינידדית ניקי מינאז', מתוך האלבום, *[[Head Above Water]]*. השיר יצא לאור ב-12 בפברואר 2019, כסינגל השלישי מתוך האלבום.

עם יציאתו נכנס השיר אל המקום ה-24 במצעד שירי הפופ הדיגיטליים של בילבורד.

## רקע וכתיבה
השיר נכתב על ידי אבריל לאבין, ניקי מיאנז', מיץ' אלן ובוני מקי והופק על ידי אלן, מקיקי, כריס בייספורד וסקוט רובינסון. השיר הוא שיר בסגנון הפופ פאנק, המשלב בתוכו גם את סגנון הפאוור פופ, וההיפ הופ.

כמו כן, עלה השיר לרשת הזרמת המדיה ספוטיפיי, בסמוך לצאתו כסינגל.

בסיקור של השיר, נכתב שמינאז' היא "העמיתה המושלמת" לסינגל, שמהווה "המנון העצמה עצמית שעובד לאנשים עם כל צבע שיער".

## וידאו קליפ
טרם יצא הווידאו קליפ המלא של השיר, העלתה אבריל לאבין לערוץ היוטיוב שלה ב-12 בפברואר 2019, את סרטון המילים הרשמי של השיר. כמו כן, סרטון המילים הועלה לערוצה בסמוך לצאתו של השיר כסינגל.

נכון לאפריל 2020, מונה הצפיות של הקליפ עומד על כ-20 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי אבריל לאבין
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי מיטש אלן
קטגוריה:שירים על שיער
קטגוריה:שירים עם נושאים פמיניסטיים
קטגוריה:שירי פופ פאנק
קטגוריה:סינגלים בהוצאת BMG רייטס מנג'מנט
אווז האנדים

**אווז האנדים**  (שם מדעי: *Neochen melanoptera*) הוא מין של ברווז בינוני ממשפחת הברווזיים. הוא מצוי בטבע באמריקה הדרומית במורדות הרי האנדים ומכאן שמו. בעבר שייכו אותו לסוג ברווז צדפות אך כיום הוא משויך לסוג נאוצ'ן לצד אווז אורינוקו.

## מאפיינים
אווז זה מגיע לאורך 75-80 ס"מ ולמשקל 2.7-3.5 ק"ג. אין הרבה הבדלים בין הזכרים והנקבות, אף שהנקבות יותר קטנות. האווז בעל נוצות לבנות, פלג גוף תחתון שחור וקצות כנפיים וזנב שחורים. הצוואר בינוני והראש קטן עם מקור קצר וורוד. הרגליים ארוכות ואדומות. במראהו הוא מזכיר מאוד אווז אמיתי או ברבור, אך שייך לתת-משפחה ברווזי צדפות.

האווז שוכן במדרונות האנדים עד לגובה 3,000 מטר מפרו לארגנטינה וצ'ילה. הוא מצוי רוב הזמן בביצות ואגמים רדודים בגובה רב. האווזים חיים בזוגות או משפחות קטנות המורכבות מזכרים ונקבות. זוג הורים יגוננו בתוקפנות על שטחם, בעיקר בעונת הרבייה. הם מקננים בסמוך למים ומטילים 5-10 ביצים הבוקעות כעבור 30 יום. שני ההורים מטפלים באפרוחים.

כמו מרבית האווזים האווז ניזון בעיקר מעשבים, צמחי מים וחרקים שנמצאים סביבו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1838
קטגוריה:טקסונים שתוארו בידי תומאס קמפבל אייטון
קטגוריה:ברווזי צדפות
קטגוריה:קולומביה: עופות
רכס האגיי

**רכס האגיי** (באנגלית: **Hagey Ridge**) הוא רכס גבוה מכוסה שלג, המהווה את הקצה המזרחי של רמת מקדולנד, בחוף ארץ מרי בירד שבאנטארקטיקה.

הרכס משתרע בין צוקי ביורנרט וקרחון ג'ונסון.

גובהו הממוצע של הרכס 564 מטרים מעל פני הים.

## היסטוריה
### גילוי הרכס

הרכס צולם לראשונה ממטוס של השירות האנטארקטי האמריקאי בדצמבר 1940.

הרכס מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1966–1959.

### מקור השם

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שמו של סגן דונלד וו. האגיי (Donald W. Hagey), מצי ארצות הברית, שהיה מפקד תחנת בירד בשנת 1969.

## קישורים חיצוניים
* רכס האגיי באתר הסקר הגאולוגי של ארצות הברית
* רכס האגיי באתר הגאזט האנטארקטי של ממשלת אוסטרליה
* רכס האגיי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור רכס האגיי
* מפת אזור רכס האגיי

## הערות שוליים

האגיי
ראש מוריס (אנטארקטיקה)

**ראש מוריס** או **כף מוריס** (באנגלית: **Morris Head**) הוא רכס ולשון יבשה המכוסים קרח, בקצה של רכס האגיי בקצה הצפון מזרחי של רמת מקדולנד, לחוף ארץ מרי בירד שבאנטארקטיקה. 

## היסטוריה
### גילוי לשון היבשה

לשון היבשה צולמה מהאוויר על ידי טיסה של השירות האנטארקטי של ארצות הברית ב-18 בדצמבר 1940. 

האזור מופה על ידי הסקר הגאולוגי של ארצות הברית באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1965–1959. 

### מקור השם

שמה של לשון היבשה ניתן לה על ידי הוועדה המייעצת לשמות אנטארקטיים. 

לשון היבשה נקראת על שמו של לויד מוריס (Lloyd Morris) מצי ארצות הברית, הוא נקרא על ידי הוועדה המייעצת על שמות אנטארקטיקה, שהיה סמל בכיר וחבר צוות הבטיטרמוגרף בספינת צי ארצות הברית גליישר (Glacier), אשר חקרה את החוף בעונת המחקר 1962–1961.

## קישורים חיצוניים

* ראש מוריס באתר הסקר הגאולוגי של ארצות הברית
* ראש מוריס באתר הגאזט האנטארקטי של ממשלת אוסטרליה
* ראש מוריס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ראש מוריס
* מפת אזור ראש מוריס

## הערות שוליים

מוריס
אילנה (שיר)

"**אילנה**" (ידוע גם בשם "**הו, אילנה**") הוא פזמון שכתב, הלחין וביצע אביב גפן. השיר יצא לאור בשנת 1993.

## רקע ומשתתפים
השיר נכתב על ידי גפן בהשראת השיר "הו יוקו" שכתב ג'ון לנון לזוגתו יוקו אונו.

את השיר כתב אביב גפן לחברתו, אילנה ברקוביץ', ולימים גם אשתו וגרושתו. השיר, שפורסם כשהיה בן 20, נכתב כשיר אהבה אליה. הוא נכלל באלבומו השני של גפן "עכשיו מעונן".

השיר מורכב מבית אחד בלבד, וללא פזמון חוזר, כאשר הבית הראשון מושר פעמיים.

בשנים שלאחר גירושיו מברקוביץ' סירב גפן לבצע את השיר בהופעותיו, אך בעשור השני של המאה ה-21 שב לבצע אותו, וכך למשל שר אותו במופע לציון עשרים שנה ליציאת האלבום "עכשיו מעונן".

ב-2024 במהלך פסטיבל נשף רוק ה-12 שרו את השיר דילן גפן, בנו של גפן והילל גזית בנה של ברקוביץ מול קהל של 60,000 איש בפארק הירקון.

שירה,קלידים:אביב גפן

גיטרה:הראל בן עמי

קולות:עודד שחר

גיטרה:משה לוי

## קישורים חיצוניים

## הערות שוליים

קטגוריה:שירי אביב גפן
קטגוריה:שירים בעברית
קטגוריה:שירים על שחקנים
קטגוריה:שירים שהופקו על ידי משה לוי
קטגוריה:שירים שנכתבו על ידי אביב גפן
קטגוריה:שירים שהולחנו על ידי אביב גפן
משחקי מדינות אירופה הקטנות (2019)

**משחקי מדינות אירופה הקטנות בשנת 2019** הם הפעם ה-18 בה התקיימו המשחקים. התחרויות נערכו בין בתאריכים 27 במאי עד 1 ביוני 2019 בבודווה, מונטנגרו. בתחרויות לקחו חלק 846 ספורטאים מתשעש מדינות. לוקסמבורג ניצחה את המשחקים כשזכתה ב-69 מדליות, מהן 26 מדליות מזהב.

## מדינות ומשתתפים
בתחרויות לקחו חלק 846 ספורטאים שהתחרו ב-11 ענפי ספורט שונים.

## ענפים
בתחרות התקיימו משחקים כ-11 ענפי ספורט:

## ספורטאים מצטיינים
;גברים
*  רפאל סטאקיוטי - זכה בשש מדליות זהב אישיות: שלוש מדליות זהב בשחיית גב במקצים ל-50 מטר, 100 מטר ו-200 מטר, מדליה במקצה ל-100 מטר פרפר ושתי מדליות בסגון מעורב (200 מטר ו-400 מטר). בנוסף, זכה בשתי מדליות זהב קבוצתיות (4x100 מטר חופשי ו-4x200 מטר חופשי) וממדליית כסף (4x400 מטר חופשי)
*  פיט ברנדנבורגר - זכה בארבע מדליות אישיות: שלוש מדליות זהב בשחייה בסגנון חופשי במקצים ל-200 מטר, 400 מטר ו-1,500 מטר. בשני המקצים האחרונים קבע שיא משחקים חדש. מדליית ארד במקצה ל-100 מטרים בסגנון חופשי. בנוסף, זכה בשתי מדליות זהב קבוצתיות (4x100 מטר חופשי ו-4x200 מטר חופשי) וממדליית כסף (4x400 מטר חופשי)
*  אנטון סביין מק'קי - זכה בשלוש מדליות זהב בשחיית חזה במקצים ל-50 מטר, 100 מטר ו-200 מטר. בשלושתש המקצים קבע שיא משחקים חדש.

;נשים
*  יוליה האסלר - זכתה בשש מדליות זהב: 3 מדליות בסגנון חופשי (200 מטר, 400 מטר, 800 מטר), 2 מדליות בסגנון פרפר (100 מטר, 200 מטר) ומדליה -400 מטר מעורב.
*  קסנדרה פטיט - זכתה בשש מדליות אישיות: ארבע מזהב (50 ו-100 מטר חופשי, 50 מטר חזה ו-200 מטר מעורב) ושתי מדליית ארד (200 מטר חופשי, 100 מטר פרפר). בנוסף זכתה בשתי מדליות קבוצתיות: מדליית זהב ב-4x100 מטר חופשי ומדליית כסף ב-4x200 מטר חופשי.

## טבלת המדליות

## קישורים חיצוניים
* 

קטגוריה:2019 בספורט
קטגוריה:מונטנגרו: ספורט
קטגוריה:2019 באירופה
יאקוב ז'ילינסקי

**יעקב גריגוריביץ' ז'ילינסקי** (ברוסית: **Я́ков Григо́рьевич Жили́нский**; 27 במרץ 1853–1918) היה גנרל פרשים רוסי ממוצא פולני, ראש המטה של הצבא הרוסי הקיסרי מ-2 בפברואר 1911 עד ה-4 במרץ 1914. הוא נחשב לאחד האחראים העיקריים של כישלון המערכה הפרוסית במזרח בשלבים המוקדמים של מלחמת העולם הראשונה.

## ביוגרפיה
ז'ילינסקי נולד ב-15 במרץ 1853 במיכאילוב שבמחוז ריאזאן. משפחתו הייתה משפחת אצולה ממחוז סמולנסק, והוא נולד לקולונל גריגורי ז'ילינסקי ויקטרינה פטרובנה (לבית מורומצבה). בגיל צעיר הוא למד בגימנסיה קריימן במוסקבה. 

הוא הצטרף לשירות פעיל כצוער ברגימנט ההוסארים סומי, ובשנת 1876, הוא סיים את מכללת חיל הפרשים והוצב לשרת כקצין זוטר ברגימנט משמר הפרשים של המשמר הקיסרי. הוא נחשב לאחד הרוכבים הטובים ביותר בבית הספר והיה אחראי על אימונים של הרגימנט. 

בשנת 1883 הוא סיים את לימודיו באקדמיה של ניקולאייב. בשל הצלחתו הרבה, הוא הועלה לדרגת קפיטן. לאחר ששימש כעוזר בכיר במטה דיוויזיית הגרנדירים ה-1, שירת ב-14 בפברואר 1894 בוועדה המדעית הצבאית של המטה הכללי, ארגון מודיעין צבאי שהיה אחראי על חקר המדינות הזרות. 

במהלך מלחמת ארצות הברית–ספרד היה ז'ילינסקי משקיף צבאי רוסי עם הצבא הספרדי בקובה. עם שובו פרסם ספר על המלחמה, אשר ניתח את הסיבות לתבוסתה של ספרד.

ב-1899 שימש ז'ילינסקי כחבר המשלחת הרוסית בוועידת אמנות האג. הוא מונה למפקד רגימנט הדרגונים ה-52 באוגוסט 1899, ובשנת 1900 הועלה לדרגת גנרל-מיור ומונה לראש אגף האספקה של הצבא. 

במהלך מלחמת רוסיה–יפן היה ז'ילינסקי ראש המטה של המשנה למלך במזרח הרחוק, האדמירל יבגני אלכסייב, עד שאלכסייב פוטר באוקטובר 1904. הוא נשאר באזור הלחימה כדי לשרת את שר המלחמה, אלכסיי קורופטקין עד סוף הסכסוך. ב-27 בינואר 1906 הוא מונה למפקד דיוויזיית הפרשים ה-14 בפולין, וב-7 ביולי 1907 מונה למפקד הקורפוס ה-10. ב-18 באפריל 1910 מונה ז'ילינסקי למפקד מחוז ורשה והמושל הכללי של ורשה. 

ז'ילינסקי שירת מה-22 בפברואר 1911 עד ה-4 במרץ 1914 כהמטה הכללי של צבא האימפריה הרוסית. בתחילת מלחמת העולם הראשונה הוא קיבל את הפיקוד על החזית הצפון-מערבית. החזית הצפון-מערבית כללה את הארמיות הראשונה והשנייה בפיקודם של גנרל פאול פון רננקמפף וגנרל אלכסנדר סמסונוב . לאחר מבצע "פרוסיה המזרחית" שנכשל, וההפסדים בקרב טננברג ובקרב הראשון על האגמים המזוריים, הוא הודח מהפיקוד על אף ניסיונותיו להאשים את רננקמפף על הפיאסקו. ז'ילינסקי נשלח כנציג צבאי לצרפת בשנים 1915-1916 וחזר לרוסיה בסתיו 1916. ב-19 בספטמבר 1917 הוא פרש מהצבא.  

לאחר מהפכת אוקטובר, הוא ניסה להימלט מרוסיה, אך נהרג בדרום רוסיה בנסיבות בלתי-מוגדרות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אנשי צבא רוסים במלחמת העולם הראשונה
קטגוריה:גנרלים בצבא האימפריה הרוסית
קטגוריה:אישים במלחמת רוסיה–יפן
קטגוריה:היסטוריונים צבאיים
קטגוריה:מעוטרי אות לגיון הכבוד
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור ולדימיר הקדוש
קטגוריה:מעוטרי מסדר המג'ידיה
קטגוריה:מעוטרי עיטור פרידריך
קטגוריה:בוגרי האקדמיה הצבאית של המטה הכללי
קטגוריה:רוסים שנולדו ב-1853
קטגוריה:רוסים שנפטרו ב-1918
צפעון קופץ מרכז-אמריקאי

**צפעון קופץ מרכז-אמריקאי** (שם מדעי: *Atropoides mexicanus*) הוא מין נחש ארסי החי ביערות הגשם של מקסיקו ומרכז אמריקה.

הצפעון הקופץ דומה במראהו לעכסן קטן ממדים ואורכו 50–70 ס"מ בממוצע אך הפרטים הגדולים ביותר הגיעו לאורך 98 ס"מ. צבעו חום כהה מעט אדמדם עד שחור והוא מכוסה ברצועות רחבות שחורות. הראש מעוגל בצורתו, בעל פס שחור לאורך העיניים ואזור לסתות צהוב-בהיר. הראש רחב כדי לאפשר לצינורות הארס למלא את שטחם. הלסת יכולה לנוע קדימה כדי להפנות את ניבי הארס לתקיפה.

תפוצת הנחש היא ממקסיקו (בעיקר בטבסקו ובצ'יאפס) ודרומה עד לקוסטה ריקה ולתעלת פנמה בפנמה. הנחש חי בעיקר בג'ונגלים ובאזורים לחים בקרבת מים. הוא חי באזורים נמוכים יחסית. הנחש יוצא לצוד בלילה וממתין במארב לטרף בעל דם חם כמו עכברים, מכרסמים דומים, דו-חיים וזוחלים אחרים. הוא מכה במהירות בטרף ומחכה שימות.

ארס נחש זה מורכב מסוגים רבים של נוירוטוקסינים הפועלים יחדיו ופועלים בעיקר להפחתת קרישת הדם ויצירת דימום פנימי חזק. לבני אדם הוא יכול לגרום סחרחורת, כאב, נפיחות, בצקת, נמק, הקאות ודימומים. אנשים הסובלים מאלרגיות יכולים להיפגע יותר קשה. אמונה עממית של חבישת גבס על האזור המוכש לא באמת עוזרת ויכולה אף להחמיר את ההכשה.

עם זאת לא ברור כמה אנשים מתים ממנו כל שנה, כשרבים לא מדווחים בזמן.

## קישורים חיצוניים

## הערות שוליים

קטגוריה:צפעוני גומה
קטגוריה:פנמה: זוחלים
קטגוריה:קוסטה ריקה: זוחלים
קטגוריה:זוחלים ביערות הגשם של אמריקה המרכזית
קטגוריה:גואטמלה: זוחלים
קטגוריה:מקסיקו: זוחלים
נתן אודווה

**נתן אודווה** (באנגלית: **Nathan Oduwa**; ב-5 במרץ 1996) הוא כדורגלן ניגרי המשחק בעמדת הקיצוני בצ'אונגג'ו.

## קריירה
אודווה התחיל את הקריירה שלו בקבוצת הנוער של טוטנהאם הוטספר. ב-2 בפברואר 2015 אודווה הושאל ללוטון טאון מהפוטבול ליג השנייה. 5 ימים לאחר מכן, ערך את הופעת הבכורה שלו בתיקו 1-1 נגד אוקספורד יונייטד. ב-13 באוגוסט 2015 סוכמה השאלתם של אודווה ודומיניק בול לגלאזגו ריינג'רס עד לסיום העונה, אך ב-17 בינואר 2016 הוא חזר לטוטנהאם. ב-26 בפברואר 2016 אודווה הושאל לקולצ'סטר יונייטד לחודש. ב-31 באוגוסט 2016 הושאל לפיטרבורו יונייטד עד לאמצע העונה.

ב-14 בפברואר 2017 שוחרר מטוטנהאם וחתם לשלוש שנים באולימפיה ליובליאנה מליגת העל הסלובנית. ב-25 בפברואר ערך את הופעת הבכורה שלו בקבוצה בהפסד 1-0 למריבור. ב-22 ביולי 2018 שוחרר מהמועדון.

ב-28 בספטמבר 2018 אודווה חתם בויילה מליגת העל הדנית לשלוש שנים. ב-17 בדצמבר עזב את המועדון.

ב-30 בינואר 2019 אודווה חתם בהפועל חדרה מליגת העל.

ב-12 במרץ 2020, אודווה חתם בדאנדוק מליגת העל האירית.

בינואר  אודווה חתם בקשלה מליגת העל האזרית ובסיום עונה חתם בטוראן טובוז.

## קריירה בינלאומית
בצעירותו, אודווה שיחק בכל נבחרות הנוער של אנגליה עד לנבחרת הנוער. בשנת  החליט לייצג את ניגריה ושיחק בנבחרת הצעירה שלה.

## תארים
; אולימפיה ליובליאנה
*ליגת העל הסלובנית: 
*הגביע הסלובני: 

## קישורים חיצוניים

## הערות שוליים

קטגוריה:כדורגלנים ניגרים
קטגוריה:כדורגלנים אנגלים
קטגוריה:קשרי כדורגל ניגרים
קטגוריה:קשרי כדורגל אנגלים
קטגוריה:כדורגלני טוטנהאם הוטספר
קטגוריה:כדורגלני לוטון טאון
קטגוריה:כדורגלני גלאזגו ריינג'רס
קטגוריה:כדורגלני קולצ'סטר יונייטד
קטגוריה:כדורגלני פיטרבורו יונייטד
קטגוריה:כדורגלני אולימפיה ליובליאנה
קטגוריה:כדורגלני ויילה בולקלוב
קטגוריה:כדורגלני הפועל חדרה
קטגוריה:כדורגלני דאנדוק
קטגוריה:כדורגלני שמאחי
קטגוריה:כדורגלנים זרים בישראל
קטגוריה:ספורטאים ניגרים בסקוטלנד
קטגוריה:ספורטאים זרים בדנמרק
קטגוריה:ספורטאים ניגרים בישראל
קטגוריה:ספורטאים זרים באירלנד
קטגוריה:ספורטאים זרים באזרבייג'ן
קטגוריה:ספורטאים זרים בקוריאה הדרומית
קטגוריה:ניגרים שנולדו ב-1996
קטגוריה:אנגלים שנולדו ב-1996
Press

"**Press**" (בעברית: **עיתונות**) הוא סינגל שהוקלט על ידי הזמרת-יוצרת האמריקאית קארדי בי. השיר יצא לאור ב-31 במאי 2019, כסינגל שלא מתוך אלבום, על ידי חברת התקליטים אטלנטיק רקורדס.

במקור, תוכנן השיר להיכלל באלבום הבכורה של קארדי בי, Invasion of Privacy.

## רקע וכתיבה
במהלך 2018, הכריזה קארדי בי באינסטגרם שלה כי היא עתידה להוציא שיר בשם "Money". השיר יצא לבסוף באוקטובר של אותה השנה, ומאוחר יותר, בשנת 2019, הודיעה כי היא צריכה להוציא את השיר הזה וכי את עטיפתו תפרסם ב-31 במאי 2019.

כמו כן, היא פרסמה הצצות של השיר ברשתות החברתיות.

## וידאו קליפ
טרם יצא הווידאו קליפ של השיר, העלתה קארדי בי ב-31 במאי 2019, את האודיו הרשמי של השיר לערוץ היוטיוב שלה. באודיו מופיעה עטיפתו של הסינגל. האודיו צבר כ38 מיליון האזנות נכון ליוני 2024.

קליפ השיר יצא לאור ב-27 ביוני 2019, ונכון ליוני 2024 צבר למעלה מ-116 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירים על המדיה
קטגוריה:שירי היפ הופ אמריקאיים
מיילס ברידג'ס

**מיילס עמנואל ברידג'ס** (באנגלית: **Miles Emmanuel Bridges**; נולד ב-21 במרץ 1998) הוא כדורסלן אמריקאי, המשחק בעמדות הסמול פורוורד והפאוור פורוורד בקבוצת שארלוט הורנטס מליגת ה-NBA.

## ראשית חייו
מיילס נולד ב-21 במרץ 1998 לסינתיה וריימונד ברידג'ס. אביו, שהיה גם הוא כדורסלן בתיכונים, אימן אותו ואת בן דודו מיקל בכדורסל כבר בגיל שנתיים.

## קריירה מקצועית
### שארלוט הורנטס (2018–הווה)
ב-21 ביוני 2018 נבחר ברידג'ס בבחירה ה-12 של דראפט ה-NBA 2018 על ידי קבוצת לוס אנג'לס קליפרס, והועבר מידית לשארלוט הורנטס. ב-2 ביולי 2018 חתם באופן רשמי על חוזה בשארלוט. ברידג'ס השתתף בתחרות ההטבעות של ה-NBA בשנת 2019.

## חיים אישיים

### האשמות בתקיפה
ב-29 ביוני 2022, נעצר ברידג'ס על ידי משטרת לוס אנג'לס בחשד לאלימות במשפחה, לאחר תקרית בה אשתו ואם ילדיו פונתה למיון וסבלה מסימני חניקה, זעזוע מוח, חבלה בצלעות ופגיעה בצוואר. ברידג'ס שוחרר בערבות תמורת 130,000 דולר.

ב-19 ביולי הוגש נגדו כתב אישום בגין תקיפה והתעללות בילדיו.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:פלינט: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של מישיגן
קטגוריה:בחירות דראפט של שארלוט הורנטס
קטגוריה:כדורסלני שארלוט הורנטס
קטגוריה:מישיגן: כדורסלנים
קטגוריה:אמריקאים שנולדו ב-1998
נסים נדבו הכהן

הרב **נסים יצחק הכהן נדבו** (1872 בערך – 31 בדצמבר 1972) היה מקובל, אב בית דין ורבה הראשי של דמשק שבסוריה במשך שנים רבות. ליווה את המרגל הישראלי אלי כהן ברגעיו האחרונים שלפני העלאתו לגרדום.

## ביוגרפיה
נולד בדמשק שבסוריה לרב יצחק הכהן נדבו בשנת 1872 (ה'תרל"ג) לערך. בצעירותו למד בישיבות העיר לצד הרב יוסף דנא אצל הרב יצחק אבולעפיה.

לאחר פטירת רבם, הרב אבולעפיה, מונו הרב נדבו והרב דנא לשמש כדיינים בבית הדין המקומי, ובהמשך מונה הרב דנא לכהן כרבה של דמשק. בשנות ה-50 המוקדמות של המאה ה-20 עזב הרב דנא את העיר, והרב נדבו מונה לשמש תחתיו כרבה הראשי וכאב בית הדין של דמשק.

למרות מצבו הכלכלי הדחוק, הרב נדבו לא חפץ להתפרנס מהרבנות, ולכן פרנסתו העיקרית הייתה מחנות מכולת קטנה שבה מכר קמח ושמן. לפרנסתו עסק גם בהכנת נאומים לילדי בר מצווה, בכתיבת קמעות לחולים וכן ברפואה עממית. במסגרת המקצוע האחרון, התדפקו על דלתותיו בעיקר כפריים לא יהודים, שקיבלו ממנו סיוע בעזרת ספרי רפואה יהודים עתיקים.

השפעתו של הרב נדבו נפוצה גם מחוץ לדמשק, והוא היה משיב לשאלות בהלכה שנשלחו אליו מארצות הברית ומישראל. כן כתב הקדמה לספר "ישכיל עבדי" של הרב עובדיה הדאיה.

השפעה ניכרת הייתה לו על קהילות חלב, וביירות שבלבנון, וכן גם על ערביי דמשק. אחד מהם, עורך הדין סעיד אל-עזי, חבר הפרלמנט הסורי, שר וראש הממשלה, נהג לשהות רבות במחיצתו לצורך קבלת ייעוץ בנושאים שונים. הרב נדבו ניצל את קשריו אלו לצורך שיפור מצב חיי היהודים בסוגיות של דת ויהדות.

הרב נדבו היה בקיא בקבלה, ונחשב לאחרון המקובלים של דמשק. כפוסק וכמנהיג של קהילה מסורתית, התאים את פסיקת ההלכה לרוח התקופה, דגל רבות בבית הדין בשיטת כוח דהיתרא עדיף, ובהתאמת ההלכה לרמה הדתית של בני הקהילה.

לאחר מלחמת ששת הימים מעד במדרגות ושבר את האגן, ומאז התנייד באמצעות כיסא גלגלים.

הלך לעולמו ב־31 בדצמבר 1972, כ"ו בטבת ה'תשל"ג.

נכדו הוא האמן והצייר נתן חילו (Nathan Hilu). נכדה נוספת היא המשוררת דלית בת אדם.

### אמירת הווידוי עם אלי כהן לפני העלאתו לגרדום
ממוזער|350x350 פיקסלים|הרב נדבו (מימין) באמירת הווידוי עם אלי כהן (עם הגב למצלמה) לפני העלאתו לגרדום, 1965
במאי 1965, לאחר שהמודיעין הסורי חשף את המרגל הישראלי אלי כהן וגזר עליו עונש מוות, הוזמן הרב נדבו כסמכות היהודית העליונה במדינה ללוות את כהן לפני הוצאתו להורג. הוא קרא עם כהן את תפילת צידוק הדין, קריאת שמע ווידוי. לפני שהרב נדבו ליווה את כהן אל הגרדום, האחרון מסר לו מכתב צוואה כדי שיעבירה לאשתו נדיה. על הרגעים שלפני העלייה לגרדום, אמר בהמשך הרב נדבו כי המעמד היה קשה, אך הוא התעודד מכך שהצליח לחזק את רוחו של כהן ולאפשר לו למות כיהודי, כפי שחפץ.

נדיה, אלמנתו של אלי, נפגשה עם הרב נדבו מספר שנים לאחר מכן, בעת שערך ביקור קצר בישראל, ושמעה ממנו על רגעיו האחרונים של בעלה.

השחקן שמואל שילה גילם את דמותו של הרב נדבו בסרט "המרגל הישראלי בדמשק" משנת 1987. במיני הסדרה "אלי", גילם את דמותו השחקן הצרפתי אנדרה אומנסקי.

## קישורים חיצוניים
* ד"ר אברהם חסון, הרב חכם ניסים הכהן א'נדיבו זצ"ל, באתר מגזין משאם ומכאן
* אברהם אסא, רבי ניסים יצחק הכהן נדבו, בספר דמשק וחכמיה, בת ים תשע"ג, באתר משאם ומכאן

## הערות שוליים

קטגוריה:דיינים
קטגוריה:דמשק: רבנים
קטגוריה:מקובלים
קטגוריה:רבנים סורים
קטגוריה:רבנים ספרדיים
קטגוריה:ילידי 1872
קטגוריה:סורים שנפטרו ב-1972
Healing Is Difficult

***Healing Is Difficult*** (בעברית: "**ריפוי זה קשה**") הוא אלבומה השני של הזמרת האוסטרלית סיה. האלבום יצא לאור ב-9 ביולי 2001 בבריטניה. בארצות הברית האלבום יצא לאור ב-28 במאי 2002, על ידי חברת התקליטים קולומביה רקורדס.

עם יציאתו נכנס האלבום אל המקום ה-99 במצעד האלבומים שבאוסטרליה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סיה
קטגוריה:אלבומים באנגלית
הקריסטל האפל: עידן המרד

**הקריסטל האפל: עידן המרד** (באנגלית: **The Dark Crystal: Age of Resistance**) היא סדרת טלוויזיה אמריקאית מסוגת פנטזיה המופקת על ידי שירות הזרמת המדיה נטפליקס ומהווה פריקוול עבור סרטו של ג'ים הנסון משנת 1982, "הקריסטל האפל". ב-21 במאי 2019, הוכרז שהסדרה תעלה לשידור ב-30 באוגוסט 2019 בשירות הסטרימינג של נטפליקס. מאוחר יותר פורסם כי הסדרה לא תחזור לעונה שנייה.

## תקציר העלילה
עלילת הסדרה עוקבת אחרי שלושה גלפלינגים - ריאן, בריאה ודיט - לאחר שהם מגלים את הסוד שמאחורי כוחם של גזע הסקקסיס, ומתחילים במסע להתחיל במרד ולהציל את עולמם.

## צוות המדבבים
### צוות ראשי
* טארון אגרטון - **ריאן**: גלפלינג משבט "סטונווד" השומר על טירת הקריסטל.
* אניה טיילור-ג'וי - **בריאה**: נסיכה גלפלינגית משבט "ופרה".
* נטלי עמנואל - **דיט**: גליפלינגית האחראית לטיפול בחיות השבט "גרוטן".
* דונה קימבל - **אוגרה**: אסטרונומית והתגלמות כוכב הלכת ת'רה.

### צוות משני

## הפקה
במאי 2017, הוכרז כי חברת ג'ים הנסון תפיק סדרת פריקוול עבור הסרט "הקריסטל האפל", בשיתוף פעולה יחד עם נטפליקס. צילומי הסדרה, שנכתבה על ידי ג'פרי אדיס, ויל מת'יוס וחאווייר גרילו-מרקסואך, החלו בבריטניה בנובמבר 2017 עם לואיס לטרייר כבמאי.

בכנס הקומיק-קון שנערך בניו יורק בשנת 2018, לטרייר חשף כי הסדרה כולה מופקת עם בובות ולא עם אנימציה ממוחשבת, למעט השימוש במסכים ירוקים על מנת להסיר את הבובנאים. ב-17 בדצמבר 2018, יום השנה ה-36 ליציאת הסרט המקורי לאקרנים, נחשפו צוות המדבבים של הסדרה, וכן מספר תמונות קידום של הדמויות הראשיות. הסדרה עלתה לשידור באוגוסט 2019.

## קישורים חיצוניים

* 

* 
* 

## הערות שוליים

קטגוריה:נטפליקס: תוכניות וסדרות
קטגוריה:סדרות פנטזיה אמריקאיות
קטגוריה:חברת ג'ים הנסון: סדרות
קטגוריה:סדרות טלוויזיה אמריקאיות בכיכובן של בובות
קטגוריה:סדרות פריקוול
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2019
קו הטוחנות ועצם הלשון

ממוזער|פנים הלסת, מבט מהצד. קו הטוחנות ועצם הלשון מסומן כ-Mylohyoid line
**קו הטוחנות ועצם הלשון** (באנגלית: **Mylohyoid line**) הוא רכס בלסת התחתונה. תחילתו בחלקו התחתון של המאחה   של הלסת התחתונה והוא ממשיך מעלה ואחורה עד לאזור שן הבינה. הוא נאחז בשריר קו הטוחנות ועצם הלשון ובחלקו האחורי בתפר כנפת הלסת התחתונה. 

## קישורים חיצוניים

## הערות שוליים

קטגוריה:מערכת השריר-שלד
קטגוריה:עצמות הגולגולת
אווה דירינגר

**אווה דירינגר** (בגרמנית: **Eva Düringer**; נולדה ב-9 באוקטובר 1959) היא דוגמנית אוסטרית.

## ביוגרפיה
דירינגר נולדה בדורנבירן וגדלה בחלק מהילדות שלה באיטליה.

ב-1977 זכתה בתואר "מיס פורארלברג" ובאותה שנה זכתה בתחרות הארצית של מיס אוסטריה.

בטקס בחירת מיס תבל היא נבחרה למקום השני, כ"סגנית הראשונה". בתחרות מיס עולם 1977, עלתה לחצי הגמר. בתחרות מיס אירופה, שנערכה בפינלנד, זכתה דירינגר במקום הראשון.

ב-2011 ביקרה בישראל כאורחת של שבוע האופנה בתל אביב.

היא הכירה את מעצב האופנה רוברטו קוואלי בהיותו שופט במיס תבל בו השתתפה, ב-1980 הם נישאו ולהם שלושה ילדים. דירינגר עוסקת בעיצוב אופנה ומשמשת כמנהלת האומנותית עבור הסטודיו של בעלה.

## קישורים חיצוניים

## הערות שוליים

קטגוריה:זוכות מיס אוסטריה
קטגוריה:משתתפות בתחרות מיס תבל 1977
קטגוריה:משתתפות בתחרות מיס עולם 1977
קטגוריה:זוכות מיס אירופה
קטגוריה:משתתפות בתחרות מיס אירופה
קטגוריה:ילידות 1959
קטגוריה:אוסטרים שנולדו ב-1959
ניל ויגאן

**דזמונד פטריק ויגאן** (באנגלית: **Desmond Patrick Wigan**; נולד ב-17 בספטמבר 1970), מוכר כ**ניל ויגאן** (באנגלית: **Neil Wigan**), הוא דיפלומט בריטי, המכהן כנציב העליון של בריטניה בקניה מאוגוסט 2023.

## ביוגרפיה
### חיים אישיים
ויגאן למד באוניברסיטת אוקספורד, ומשם הוא קיבל תואר .B.A בהיסטוריה. הוא גם בעל תואר .M.Sc בכלכלה מאוניברסיטת לונדון. בנוסף, הוא בעל דיפלומה מבית הספר ליחסים בינלאומיים  באוניברסיטת ג'ונס הופקינס.

ויגאן נשוי ליעל שאותה הכיר בישראל. יש להם שני ילדים.

### קריירה
[250px|ממוזער|ימין|ניל ויגיאן בטקס [חץ הדורות בפנימייה הצבאית לפיקוד לציון שיתוף הפעולה הצבאי בין הבריטים למחתרות העבריות בימי מלחמת העולם השנייה]]
ויגאן הצטרף למשרד החוץ וחבר העמים בשנת 2000. מאוגוסט 2002 עד ינואר 2006, הוא היה ראש המדור הפוליטי בשגרירות בריטניה בישראל. הוא המשיך לשרת בתפקידים דיפלומטיים, והיה לשגריר בריטניה ברפובליקה הדמוקרטית של קונגו ולשגריר בריטניה בסומליה. בשנת 2016 הוא הפך לחבר במסדר האימפריה הבריטית כקצין (OBE). ביוני 2019 מונה לשגריר בריטניה בישראל. הוא סיים את כהונתו ביוני 2023 ולאחר מכן באוגוסט באותה שנה החל לכהן כנציב העליון של בריטניה בקניה.

## קישורים חיצוניים

* 

## הערות שוליים

קטגוריה:שגרירי הממלכה המאוחדת בישראל
קטגוריה:שגרירים ברפובליקה הדמוקרטית של קונגו
קטגוריה:שגרירים בסומליה
קטגוריה:חברים במסדר האימפריה הבריטית
קטגוריה:בריטים שנולדו ב-1970
No Voy a Llorar

"**No Voy a Llorar**" (בעברית: "**אני לא אבכה**") הוא סינגל שהוקלט על ידי זמרת הרגאטון הדומיניקנית נאטי נטשה. השיר יצא לאור ב-30 במאי 2019, על ידי חברות התקליטים סוני מיוזיק לטין ופינה רקורדס, כסינגל התשיעי מתוך אלבום הבכורה שלה, *[[IlumiNATTI]]*.

השיר זכה להצלחה בארצות הברית, כאשר נמכר שם בלמעלה מ-30,000 עותקים.

## רקע וכתיבה
השיר נכתב על ידי נאטי נטשה, גבי מיוזיק וחוסה "יונל" טורס והופק על ידי גבי מיוזיק, שהפיק שירים נוספים מ-*IlumiNATTI*. יצאתו המקורית של השיר אירעה ב-15 בפברואר 2019, אך יציאתי כסינגל אירעה במאי באותה השנה. מילותיו עוסקות בפרידה במערכת יחסים, בו נטשה אומרת כי היא תוכל להתמודד עמה.

ב-** סקרו את השיר והקליפ שלו בחיוב, תוך שצוין שם כי "בקליפ, ניתן לראות את נטישה כשהיא משדרת חושניות רבה".

## וידאו קליפ
הווידאו קליפ הנלווה שצולם לשיר הועלה לערוץ היוטיוב של נאטי נטשה ב-31 במאי 2019. בתחילתו, ניתן לראות את נטשה מנסה לחייג לבן הזוג שלה. הוא לא עונה לה והיא מגלה שהוא ככל הנראה עוזב אותה. לאחר מכן, היא זורקת את הטלפון שלה לתוך אגרטל מלא במים, תוך שהיא עוזבת את הבית שלהם.

לפני צאתו של הקליפ, פרסמה נטשה ברשתות החברתיות הצצות וטיזרים מתוכו. נכון לספטמבר 2021, מונה הצפיות של הקליפ עומד על כ-110 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי נאטי נטשה
קטגוריה:שירים על בכי
קטגוריה:שירים על פרידה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
Mest Of

***Mest Of*** הוא אלבום גרסאות הכיסוי הראשון של הזמרת-יוצרת הטורקייה אירם דריג'י. האלבום יצא לאור ב-31 במאי 2019, על ידי חברת התקליטים דואן מיוזיק קומפני. כמו כן, מתוך האלבום יצא הסינגל "Acemi Balık" והסינגל "Aşkımız Olay Olacak".

אלבום זה יצא שלוש שנים לאחר צאת אלבום הבכורה שלה, *[[Dantel]]*.

## רקע ויציאה
בשנת 2018, הוציאה דריג'י את אלבומה השני *[[Sabıka Kaydı]]*, שזכה להצלחה רבה בטורקיה. לאחר צאתו, הוציאה דריג'י סינגלים ללא אלבום כדוגמת "Meftun", "", "" וכדומה. לבסוף, הודיעה דריג'י ברשתות החברתיות כי כל אלו לא יכללו באלבום וכי את האלבום תוציא בסמוך להוצאת סינגל חדש מתוכו.

בעטיפת האלבום ניתן לראות את דריג'י בשמלה בצבע אדום, כשהיא מביטה למטה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אירם דריג'י
קטגוריה:אלבומי גרסאות כיסוי
קטגוריה:אלבומים בטורקית
קטגוריה:אלבומי חברת DMC
סוהפה

**סוהפה** (בהונגרית: **Szuhafő**) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית סוהפה קטנה משמעותית בשנים האחרונות, מ-240 תושבים בשנת 1990 עד 136 תושבים בשנת 2018 (ירידה של כ-43%).

בסוהפה חיו מעט יהודים.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
פתן ים זיתני

**פתן ים זיתני** (שם מדעי: *Aipysurus laevis*) הוא מין של נחש ים ממשפחת הפתניים המצוי במימי החופים של האזור האינדו-פסיפי בקרבת חופי אוסטרליה, גינאה החדשה ואינדונזיה. הוא עולה ליבשה לעיתים נדירות.

## מאפיינים
פתן ימי זה מגיע לאורך 1–2 מטר, וכפי ששמו מרמז צבעו דומה לצבע זית עם קשקשים רחבים וראש כתום רחב עם נחיריים רחבים. לנחש זה ריאה ארוכה לאורך הגוף האוגרת הרבה חמצן כדי לאפשר לו לצלול זמן רב. בעזרת זנבו הרחב הוא שוחה במים והוא בעל יכולת לא רגילה לחוש באור בעודו מתחת למים. הנחש בעל כליות היכולות להפריש מלחים מגופו, מה שמאפשר לו לשתות מי ים. הנחש יכול לחיות 15 שנה לעיתים.

הנחש שוחה בחופים ובשוניות אלמוגים טרופיות בתחומי תפוצתו והוא משוטט לאורך הקרקעית ובין סלעים ואלמוגים בהמתנה לדגים וסרטנים ימיים, אותם הוא ממית בארס החזק שלו, וכן ניזון מביצי דגים. הוא משתמש בארס גם להגנה ויתקוף צוללנים המתקרבים אליו, לעיתים גם בלי התגרות. הארס יכול להרוג במהירות. למרות זאת נחשים יכולים להיטרף בידי כרישים, תנינים ועופות דורסים כמו העיטם. בדומה לנחשי ים רבים הוא לא מטיל ביצים אלא משריץ 5–11 צאצאים מתחת למים.

לנחש זה 2 תת-מינים:
* *Aipysurus laevis laevis*	
* *Aipysurus laevis pooleorum*

## קישורים חיצוניים

## הערות שוליים

קטגוריה:בעלי חיים שתוארו ב-1804
קטגוריה:טקסונים שתוארו בידי ברנר-ז'רמין דה לספד
קטגוריה:פתני ים
קטגוריה:בעלי חיים ימיים בצפון אוסטרליה
משחקי הכס - עונה 5

העונה החמישית של משחקי הכס שודרה במקור בין ה-12 באפריל 2015 ל-14 ביוני 2015. העונה כללה עשרה פרקים, כל אחד באורך של 50-60 דקות. מבחינה עלילתית, העונה מכסה את מרבית התוכן שבספרים "משתה לעורבים" ו"ריקוד עם דרקונים", בצירוף קטעים שלא עובדו מהספר הקודם "סופת החרבות".

## תקציר העלילה

במעלה המלך סרסיי נערכת לטקס האשכבה של אביה, כאשר מארגארי נישאת לבנה טומן שהופך למלך. חרף היותה למלכה-האם ולא המלכה השלטת היא ממנה את מקורביה לחברות במועצה המלכותית וזורעת שמות במעלה מלך. היא מסייעת לעלייתו של מנהיג דתי סגפן וקנאי המכונה "הדרור העליון", שאוסר את כלתה ואחיה (לוראס טיירל) באשמת עדות שקר והומוסקסואליות. בהמשך הוא גם פונה כנגדה ואוסר אותה באשמת ניאוף, גילוי עריות ורצח בעלה רוברט. זמן-מה לאחר מכן היא מסכימה להתוודות, אך נאלצת לעבור השפלה ולבצע את "צעידת הכפרה" המחייבת אותה לצעוד עירומה בפני תושבי העיר.

סאנסה סטארק מגיעה עם פטיר באיליש אל טירת בית בולטון במטרה להינשא לרמזי בולטון לקראת המאבק על כס הברזל. היא נאלצת להינשא לרמזי בולטון, שאונס אותה בליל כלולותיהם ומאלץ את "סרחן" לצפות במעשה. לאחר שרמזי יוצא לקרב נגד סטאניס היא ו"סרחן" נמלטים. בינתיים, אריה סטארק מגיעה אל הבית השחור והלבן בעיר החופשית בראאבוס, ומתקבלת לאחוות המתנקשים "האנשים חסרי הפנים". לאחר שמוטל עליה להתנקש בסוחר מושחת והיא מתנקשת במישהו אחר מעברה, והיא נענשת.

בחומה, ג'ון שלג לומד מפיו של סטאניס באראתיאון שבכוונתו לכבוש את כס הברזל בסיוע צבא הפראיים, אך מנהיגם מאנס ריידר מסרב להישבע אמונים למלך סטאניס באראתיאון. הוא מועלה על המוקד אך ג'ון יורה בו למוות, כדי להקל על ייסוריו. זמן מה לאחר מכן, משמר הלילה בוחר בג'ון למפקד ה-998 של משמר הלילה. ג'ון יוצא אל הפראיים על מנת לשכנעם לחבור אל משמר הלילה, במאבק מול צבא ההלכים הלבנים, ולאחר הגעתו פולשים ההלכים הלבנים בראשות מלך הלילה והוא נמלט. בשובו אל טירת שחור הוא נחשף לזעמם וכעסם של אנשי המשמר כנגדו ואלה דוקרים אותו ומותירים אותו להתבוסס בדמו.

בצפון, סטאניס באראתיאון עוזב את טירת שחור כדי לתקוף את וינטרפל שנמצאת תחת כיבושו של רוז בולטון. לאחר שרוב צבאו השכור בורח, הוא פונה לעצתה של מליסנדרה ומעלה כקורבן לרה'לור אל האור את בתו שירין, לא לפני שהוא שולח את סר דאבוס סיוורת' לטירת שחור לחפש אספקה. לאחר ההקרבה, אשתו סליס מתאבדת ורוב סוסיו נהרגים בידי גדוד קטן אותו הנהיג רמזי בולטון. לאחר מכן צבאו של בולטון שוחט את כל חייליו ובריאן מטארת' הורגת אותו כנקמה על כך שהרג את אחיו רנלי, אותו שירתה.

מעבר לים הצר, דאינריז טארגאריין נאלצת להיאבק בהתקוממות מבית בדמות מחתרת בשם "בני ההרפיה". ואריז וטיריון מגיעים לבית בושת בפונטס בדרכם אל מירין, וטיריון נחטף על ידי סר ז'ורה שמסגירו לידיה של דאינריז בתקווה שתמחל לו, אך זו אינה מוחלת לו ומגרשת אותו מהעיר בעוד טיריון הופך ליועץ שלה. בעת קרב ראווה מתפרץ מרד של "בני ההרפיה" המנסים להתנקש בה, ולבסוף היא ניצלת על ידי סר ז'ורה ומתפתח קרב שבסיומו מגיע אחד מדרקוניה, דרוגון, שמציל אותה והיא מתעופפת על גבו הרחק משם ומגלה שהוא לוקח אותה אל ארצם של הדות'ראקים.

## קישורים חיצוניים

## הערות שוליים

קטגוריה:עונות משחקי הכס
רפובליקנישר שוצבונד

ממוזער|שמאל|סמל הרפובליקנישר שוצבונד
**רפובליקנישר שוצבונד** (בגרמנית: **Republikanischer Schutzbund**, מילולית: ליגת ההגנה הרפובליקנית) היה ארגון מעין צבאי אוסטרי שהוקם בשנת 1923 על ידי המפלגה הסוציאל-דמוקרטית האוסטרית (SDAPÖ) כמשקל נגד מול ההקצנה הפוליטית, ומיליציות ימניות שקמו לאחר מלחמת העולם הראשונה, במטרה להגן על המפלגה. ההתארגנות עודדה על ידי עיתון המפלגה, הארבייטר-צייטונג.

ממוזער|מצעד של השוצבונד
התנגשות בין אנשי הארגון לבין אחד מארגוני החיילים המשוחררים הימניים, ההיימויר (Heimwehr) הביאה למותו של חייל משוחרר וילד בן 8 - ובעקבותיה למהומות יולי 1927. ביוני 1933 הוצא הארגון אל מחוץ לחוק על ידי קנצלר אוסטריה אנגלברט דולפוס, ונאלץ לרדת למחתרת. ב-11 בפברואר 1934 קרא אמיל פיי, מפקד ההיימווהר בווינה, לאנשי השוצבונד להתפרק מנשקם. ב-12 בפברואר, ערך כוח של המשטרה, עליו פיקד בפועל קצין של ה'היימויר', פשיטה לצורך חיפוש אחר נשק של ה'שוצבונד' במלון 'שיף' (Schiff) בלינץ, אשר היה המטה של המפלגה הסוציאל-דמוקרטית. חברי השוצבונד התנגדו לפשיטה, ופתחו בכך את מלחמת האזרחים באוסטריה

לשוצבונד היה גם אגף צ'כי הקשור בפעילות מפלגת הפועלים הסוציאל-דמוקרטית הצ'כית ברפובליקה האוסטרית.

## קישורים חיצוניים

* 

קטגוריה:אוסטריה: היסטוריה
Ritual (שיר)

"**Ritual**" (בעברית: **פולחן**) הוא סינגל של הדי ג'יי ההולנדי טייסטו ושל הדי ג'יי הבריטי ג'ונאס בלו, שהוקלט על ידי הזמרת-יוצרת הבריטית ריטה אורה. השיר יצא לאור ב-31 במאי 2019, כסינגל מתוך האלבום The London Sessions, על ידי חברת התקליטים יוניברסל מיוזיק גרופ. שיתוף פעולה זה, הוא הראשון בין השלושה.

עם יציאתו נכנס השיר אל המקום ה-24 במצעד הסינגלים הבריטי.

## רקע וכתיבה
השיר נכתב על ידי טייסטו, ג'ונאס בלו, גרייס בארקר, מייקל סטונבנק, ויין הקטור ופרייזר ט. סמית' והופק על ידי טייסטו וג'ונאס בלו גם כן. כמו כן, השיר הוא שיר בסגנון הפופ, המשלב בתוכו גם את סגנון הדאנס.

בנוסף לכך, בסמוך לצאתו עלה השיר לרשת הזרמת המדיה ספוטיפיי.

## וידאו קליפ
טרם יצא הווידאו קליפ של השיר, העלה טייסטו לערוץ היוטיוב שלו את האודיו המלא של השיר. כמו כן, האודיו מציג בתוכו את עטיפתו של הסינגל, ולאורכו ניתן לראות את עטיפת הסינגל מחליפה צבעים. הקליפ בוים על ידי סופי מולר.

ב-20 ביוני 2019, יצא לאור הקליפ הרשמי של השיר. נכון לאפריל 2020, מונה הצפיות של הקליפ עומד על כ-90 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טייסטו
קטגוריה:שירי ג'ונאס בלו
קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי ג'ונאס בלו
קטגוריה:שירים שנכתבו על ידי טייסטו
קטגוריה:שירים שנכתבו על ידי פרייזר טי. סמית'
קטגוריה:וידאו קליפים שבוימו על ידי סופי מולר
קטגוריה:סינגלים שהגיעו למקום הראשון בסלובקיה
Colour the Small One

***Colour the Small One*** (בעברית: "**צבע אחד קטן**") הוא אלבום האולפן השלישי של הזמרת-יוצרת האוסטרלית סיה. האלבום יצא לאור 19 בינואר 2004, על ידי חברת התקליטים Astralwerks, Go! Discs.

עם יציאתו נכנס האלבום אל המקום ה-14 במצעד ה-Heatseekers של בילבורד.

## ביקורת
מגזין הרולינג סטון הפנו כלפי האלבום ביקורת מעורבת בה הם דירגו אותו בכשניים וחצי כוכבי זהב מתוך חמישה בסך הכל. מגזין האובזרבר העניקו לו שלושה כוכבי זהב והפנו כלפיו ביקורת חיובית. בדומה לכך, פיצ'פורק סקרו את האלבום בחיוב גם כן.

לבסוף קיבל האלבום ציון משוכלל של 77 באתר מטקריטיק.
## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סיה
קטגוריה:אלבומים באנגלית
נובל 200

**נובל 200** (באנגלית: **Nobel 200**) היא מכונית מיקרו בעלת מרכב מפיברגלס, בתצורת תלת אופן מתוצרת **York Noble Industries Ltd** אשר יוצרה בין השנים 1958–1962 בבריטניה.

## "נובל 200"

* דגמי "נובל 200" היו זהים לדגם "Fuldamobil S7", נבנו ברישיון יצרן מכוניות המיקרו הגרמני "Fuldamobil"  (שם רשמי: "Elektromaschinenbau Fulda GmbH").
* מפעל היצרן מוקם בעיר דאנדוק במחוז מחוז לאות' באירלנד לאחר שעבר מהעיר בריסטול מדרום-מערב אנגליה. בשנת 1959 המפעל עבר לבלפסט בצפון אירלנד.
* תלת אופן - מקדימה 2 גלגלים, מאחור 1 גלגל.
* 2 דלתות ("דלתות התאבדות" - ציר פתיחת הדלת מנוגד לכיוון הנסיעה).
* מספר נוסעים: 2+2.
* מערכת היגוי - מימין.
* מנוע מתוצרת "ZF Sachs" .
* מנוע בעירה פנימית שתי פעימות 
* סוג הנעה: הנעה אחורית.
* מנוע קירור אוויר.
* מנוע אחורי (פתיחת המנוע בצד השמאלי אחורי של הרכב).
* שלדת הרכב יוצרה על יד "Rubery Owen"  בעיירה "Darlaston"  במחוז וסט מידלנדס במערב המידלנדס.
* קיבולת מכל דלק - 18 ליטר.
* מחיר היחידה בשנת 1959 עמד על 317 שטרלינג (בבריטניה, ללא מיסים).
* עד 15 ביולי 1959 יוצרו 1,500 יחידות.

## תמונות

קובץ:Nobel 200 schräg 1.JPG | "נובל 200" 
קובץ:Nobel 200 Heck 2.JPG | "נובל 200" 
קובץ:Nobel 200 Heck 1.JPG | "נובל 200" 
קובץ:Nobel 200 1962 schräg.JPG | "נובל 200", שנת 1962 
קובץ:Nobel 200 (Fuldamobil S7 licence built in Belfast Northern Ireland) (15209562203).jpg | "נובל 200" 


קובץ:Emblem Nobel 200.jpg | לוגו דגם "נובל 200" 


## ראו גם
* מכונית מיקרו

## קישורים חיצוניים

* 
* 
* 

## הערות שוליים

קטגוריה:מכוניות מיקרו
קטגוריה:דגמי מכוניות שהושקו ב-1958
קטגוריה:מכוניות בריטיות
קטגוריה:מכוניות מנוע אחורי
קטגוריה:מכוניות תלת אופן
קטגוריה:מכוניות עשויות פיברגלס
טקס פרסי האקדמיה הבריטית לקולנוע ה-36

**טקס [[פרס באפט"א לקולנוע|פרסי האקדמיה הבריטית לקולנוע]] ה-36** שמעניקה האקדמיה הבריטית לאמנויות הקולנוע והטלוויזיה, נערך ב-20 במרץ 1983, בו הוענקו פרסים לסרטים הטובים ביותר של שנת 1982.

## זוכים ומועמדים
### [[פרס באפט"א לסרט הטוב ביותר|הסרט הטוב ביותר]]
** [[גנדי (סרט)|גנדי]] **
* אי.טי. - חבר מכוכב אחר
* נעדר
* האגם המוזהב

### [[פרס באפט"א לשחקן הטוב ביותר בתפקיד ראשי|השחקן הטוב ביותר]]
** [[בן קינגסלי]] – [[גנדי (סרט)|גנדי]] **
* ג'ק למון – נעדר
* הנרי פונדה – האגם המוזהב
* וורן בייטי – אדומים
* אלברט פיני – ימים אחרונים של אהבה

### [[פרס באפט"א לשחקן הטוב ביותר בתפקיד משנה|השחקן הטוב ביותר בתפקיד משנה]]
** [[ג'ק ניקולסון]] – [[אדומים (סרט)|אדומים]] **
* אדוארד פוקס – גנדי
* רושאן סת – גנדי
* פרנק פינלי – שובו של חייל

### [[פרס באפט"א לשחקנית הטובה ביותר בתפקיד ראשי|השחקנית הטובה ביותר]]
**[[קתרין הפבורן]] – [[האגם המוזהב]] **
* ג'ניפר קנדל – *36 Chowringhee Lane*
* סיסי ספייסק – נעדר
* דיאן קיטון – אדומים

### [[פרס באפט"א לשחקנית הטובה ביותר בתפקיד משנה|השחקנית הטובה ביותר בתפקיד משנה]]
** רוהיני הטאגנדי – [[גנדי (סרט)|גנדי]] **
** [[מורין סטייפלטון]] – [[אדומים (סרט)|אדומים]]**
* קנדיס ברגן – גנדי
* ג'יין פונדה – האגם המוזהב

### [[פרס באפט"א לבמאי הטוב ביותר|הבמאי הטוב ביותר]]
** [[ריצ'רד אטנבורו]] – [[גנדי (סרט)|גנדי]] **
* סטיבן ספילברג – אי.טי. - חבר מכוכב אחר
* קוסטה גברס – נעדר
* מרק ריידל – האגם המוזהב

### [[פרס באפט"א לתסריט הטוב ביותר|התסריט הטוב ביותר]]
** [[נעדר (סרט)|נעדר]] - [[קוסטה גברס]] ודונלד סטיוארט **

### הסרט הזר הטוב ביותר
**[[ארץ שכוחת אל]]**

## קישורים חיצוניים

קטגוריה:טקסי פרס באפט"א
קטגוריה:דפים עם תרגומים שלא נסקרו
קטגוריה:1983 בממלכה המאוחדת
שריר סוגר הלוע העליון

[ממוזער|250px|פנים הלסת התחתונה, מבט מהצד. המקור בעצם המכתשים של שריר סוגר הלוע העליון מסומן כ-"sup const" ובאדום, מעל לקצה האחורי של קו הטוחנות ועצם הלשון ("Mylohyoid line"), באזור [שן בינה|שן הבינה]].
**שריר סוגר הלוע העליון** (באנגלית: **Superior pharyngeal constrictor muscle**) הוא העליון בשלושת שרירי סוגר הלוע, היוצרים את הלוע. ראשיתו של השריר בארבעה מקורות: אונקל הכנפה (Pterygoid hamulus), תפר כנפת הלסת התחתונה, צד הלשון ועצם המכתשים (Alveolar process), מעל לחלקו האחורי של קו הטוחנות ועצם הלשון. הוא נאחז בתפר הלועי (Pharyngeal raphe). תפקידו של השריר לסייע בבליעה.

## קישורים חיצוניים

## הערות שוליים

קטגוריה:ראש-צוואר
קטגוריה:מערכת השריר-שלד
כשאבא ואמא בני דודים

**כשאבא ואמא בני דודים** הוא עמוד פייסבוק ישראלי, המציג לעוקביו תוכן הומוריסטי וסאטירי מרחבי הרשת. העמוד הוקם באוקטובר 2014, ונכון ל-2021 הוא מונה כ-506 אלף עוקבים. התוכן ברובו לועג לאנשים שכתבו או עשו דבר מה מטופש.

## הקמת העמוד והצלחתו
עמוד הפייסבוק הוקם באוקטובר בשנת 2014 ומפרסם פרסומים מתוך הרשתות החברתיות אשר מציגים את מפרסמיהם בעילגותם. לעיתים מוצג פרסום עילג, ולעיתים מוצגת תגובה עילגת לפוסט שפורסם. העילגות מתבטאת בשיבושי לשון, חוסר הגיון ובורות כללית. המפורסמים בו אינם נגלים לגולשים.

הדף, כיום, מציג גם צילומי מסך מן הטלוויזיה בהם אנשים אומרים דברים תמוהים וכן צילומים של מראות משונים שגולשים תיעדו. בעוד שבצילומי המסך מתוך הרשתות החברתיות שם הכותב מחוק, במקרה של ידוען הזיהוי לא יוסתר. ניתן גם למצוא בדף פרסומות עם פרטים של המפרסם שמוצג בקלונו.

העמוד דורג ב-2015 כאחד מעשרת דפי הפייסבוק הפופולריים ביותר בישראל על פי העיתון גלובס. עוצב בו לוגו קבוע ותמונת הנושא של העמוד כללה לפרקים ציטוטים מתוך פוסטים נבחרים בעמוד, כגון "מה אתה בא לי בהנדסה" ו"מחשבה עוצרת מציאות".

מנהל העמוד, אופיר פנסו, השתתף בפינה קבועה בתוכנית "מועדון ארוחת הבוקר" בהגשת שי גולדשטיין ולאה לב בתחנת הרדיו 103FM. בפינה הציג פוסטים נבחרים שפורסמו מדי שבוע. העמוד פעיל ברשת הפייסבוק, האינסטגרם והיוטיוב.

ב-2 בנובמבר 2018 נחסם עמוד הפייסבוק למשך יממה, לאחר שהועלה בו פוסט הלועג לארגון החמאס.

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סאטירה
קטגוריה:קבוצות פייסבוק בישראל